李流谦
代上阆中章使君
九区混轨文，正宁垂衣裳。
公家转洪钧，一气斡混茫。
蛮夷奉琛贡，月窟东扶桑。
至今有遗黎，盛德登乐章。
溢庆久愈衍，丹穴俱鸾凤。
祖烈肖挺挺，德音续琅琅。
尊彛琢璠玙，荐庙流中黄。
铜符专城居，健翼翕不张。
黼座录故家，云路登方将。
省寺窥步武，禁闼觇翱翔。
相门出鼎槐，八叶有前芳。
一樗无所村，拥肿蔽道傍。
门户岌重大，挽首惭肯堂。
得邑万山间，昼夜鞭跛{左牛右羊}。
斗升赖急养，山海祈深藏。
古人重已知，漆炭固未偿。
靴板庭趋初，躔宿望煌煌。
委身大炉冶，正惧呵不祥。
丹鼎偿可舐，鸡犬同飞扬。